EkBass/fiwiki-20250220-pages-articles huggingface dataset:
Ján Mucha

Ján Mucha (s. 5. joulukuuta 1982 Belá nad Cirochou) on slovakialainen jalkapallomaalivahti, joka siirtyi kesällä 2010 Englannin Valioliigan Evertoniin ja pelasi vuosina 2013–2015 Venäjällä. Kaudella 2017–2018 hän edusti puolalaista Termalica Niecieczaa. == Ura == Mucha aloitti uransa TJ Slovan Belá nad Cirochou -seurassa pelaten myös MŠK Sninassa. Vuonna 2000 Mucha siirtyi Inter Bratislavaan, jossa hän viihtyi kaksi kautta. Tämän jälkeen Mucha siirtyi MŠK Žilinaan kesällä 2002 ja voitti Slovakian pääsarjamestaruuden, Corgoň Ligan kahdesti. Lisäksi hän voitti kahdesti Slovakian supercupin. Vuonna 2005 hänet lainattiin Humennéen. Mucha siirtyi Puolan pääsarjassa pelaavaan Legia Varsovaan kesällä 2005. Hän oli ensimmäisellä kaudella voittamassa mestaruutta Łukasz Fabiańskin kakkosmaalivahtina, mutta hänen siirryttyään Arsenaliin 2007, Muchasta tuli ykkösmaalivahti. Mucha vakuutti otteillaan ja oli yksi sarjan parhaista maalivahdeista. Joukkue voitti Muchan aikana Puolan cupin ja supercupin vuonna 2008. Mucha sijoittui kolmanneksi Slovakian vuoden pelaajan tittelissä vuonna 2009 ja voitti Puolan sarjassa vuoden maalivahdin ja ulkomaalaispelaajan palkinnon. Kausi 2009–2010 oli Muchalla viimeinen puolalaiseurassa. Kesken kauden 2009–2010 Mucha teki kolmen vuoden esisopimuksen Englannin valioliigassa pelaavan Evertonin kanssa. Hän taistelee peliajasta ykkösmaalivahti Tim Howardin kanssa. Siirto oli ilmainen. Mucha debytoi Slovakian maajoukkueessa helmikuussa 2008 ottelussa Unkaria vastaan. Hänet valittiin Slovakian joukkueen ykkösmaalivahdiksi vuoden 2010 MM-kilpailuihin. Slovakian pelasi lohkon ensimmäisen ottelun tasan ja hävisi seuraavan, mutta se voitti ratkaisevassa ottelussa hallitsevan maailmanmestarin Italian ja eteni pudotuspeleihin. == Lähteet == Luokka:Slovakialaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Oriflame

Oriflame Holding AG on social selling -kosmetiikkayritys, joka myy maailmanlaajuisesti muun muassa ihon- ja vartalonhoitotuotteita, meikkejä, tuoksuja, hiustenhoitotuotteita ja hyvinvointituotteita suoramyyntiperiaatteella. Yritys on perustettu vuonna 1967 Ruotsissa ja sen perustajia ovat veljekset Jonas af Jochnick ja Robert af Jochnick sekä Bengt Hellsten. Pääkonttori sijaitsee Schaffhausenissa, Sveitsissä ja kotipaikka Tukholmassa, Ruotsissa. Oriflame Holding AG:n osakkeet noteerattiin Tukholman pörssissä (Nasdaq Stockholm Exchange), kunnes se poistui pörssistä 17. heinäkuuta 2019. ==Toiminta== Yrityksessä on maailmanlaajuisesti noin 6000 työntekijää, tuotevalikoimassa noin 1000 tuotetta ja yrityksen liikevaihto on yli 1,3 miljardia euroa. Oriflame toimii yli 60 eri maassa, joissa tuotteita myy yli 3 miljoonaa itsenäistä Oriflame Brand Partneria. Markkinointia ja myyntiä tehdään verkossa. Vuonna 2019 kaikista tilauksista yli 96 prosenttia tehtiin netin kautta ja näistä tilauksista 55 prosenttia tehtiin mobiililaitteilla. Markkinointia ja tilauksia tehdään myös esitteiden avulla. Esitteitä julkaistaan keskimäärin 17 kertaa vuodessa, näistä esitteet 16 ja 17 ovat muita paksumpia jouluesitteitä. Esitetuotanto on jaettu 5 eri alueeseen; Afrikka, Aasia, Keski- ja Latinalainen Amerikka, Itä-Eurooppa ja Länsi- Eurooppa. Kukin alueista julkaisee omille markkina-alueilleen mukautetun esitteen. Markkinointia ja myyntiä tehdään verkossa, vuonna 2019 yrityksen tilauksista tehtiin yli 96 prosenttia verkossa. Näistä tilauksista 55 prosenttia tehtiin mobiililaitteiden kautta. Myyntityötä tehdään myös esitteiden avulla. Esitteitä julkaistaan keskimäärin 17 kertaa vuodessa, näistä esitteet 16 ja 17 ovat paksumpia jouluesitteitä. Esitetuotanto on jaettu 5 eri alueeseen; Afrikka, Aasia, Keski- ja Latinalainen Amerikka, Itä- Eurooppa ja Länsi-Eurooppa. Kukin alueista julkaisee omille markkinoilleen mukautetun esitteen. ==Yhteistyö korkeakoulujen ja yliopistojen kanssa == Yritys on yksi Tukholman kauppakorkeakoulun kumppaniohjelman jäsenistä (nimeltään Partners), jotka tarjoavat yrityksille taloudellista tukea ja tekevät läheistä yhteistyötä tutkimuksen ja koulutuksen kanssa. ==Oriflame Foundation== Oriflame Holding AG tukee useita globaaleja hyväntekeväisyysjärjestöjä. Näihin kuuluvat esimerkiksi World Childhood Foundation -säätiö, jonka on perustanut Ruotsin kuningatar Silvia ja jonka perustajajäseniä Oriflame on, sekä Af Jochnick Foundation -säätiö. Oriflame- säätiö myöntää apurahoja hankkeille, jotka paikalliset markkinatiimit ovat valinneet tai aloittaneet. ==Lähteet== ==Aiheesta muualla== * Oriflamen verkkosivu Luokka:Kosmetiikka- ja kauneusalan yritykset Luokka:Ruotsalaiset yritykset
Goanna

Goanna on yleisnimitys Varanus-sukuisille australialaisille varaaneille sekä joillekin Etelä-Aasiassa eläville liskoille. Lajeja on yhteensä noin 30, joista 25:tä tavataan Australiassa. Goannat muodostavat monimuotoisen lihansyöjämatelijoiden ryhmän: eri lajien koot vaihtelevat suuresti ja ne kuuluvat moneen ekologiseen lokeroon. Goanna on näkyvästi esillä aboriginaalien myyteissä ja Australian kansanperinteessä. ==Aiheesta muualla== *Johnson's Antidote, Banjo Patterson. *How the Goanna and Perentie Got Their Colours - AusEMade *Sounds From the Wild: Australia's Native Lizard - Listen to the souds of the goanna (NPR) Luokka:Varaanit fr:Goanna
Pedro Barbosa

Pedro Alexandre dos Santos Barbosa (s. 6. elokuuta 1970 Gondomar, Portugali) on portugalilainen entinen jalkapalloilija. 182 senttimetriä pitkän Sousan pelipaikka oli keskikenttäpelaaja. Barbosa edusti juniorina Portoa ja ammattilaisuransa aikana Freamundea (1989–1991), Vitóriaa (1991–1995) ja Sportingia (1995–2005). Portugalin A-maajoukkueessa hän pelasi vuosina 1992–2002 22 ottelua ja teki niissä viisi maalia. Barbosa oli mukana maajoukkueessa muun muassa EM-kisoissa 1996 ja MM-kisoissa 2002 mutta MM- turnauksessa hän ei päässyt pelaamaan. == Lähteet == Luokka:Portugalilaiset jalkapalloilijat Luokka:Vuonna 1970 syntyneet Luokka:Elävät henkilöt
Pieni laitahyökkääjä

Pieni laitahyökkääjä on yksi koripallon pelipaikoista. Pienen laitahyökkääjän rooli on samankaltainen heittävän takamiehen kanssa. Tosin heittävä takamies käsittelee palloa enemmän, jonka lisäksi pieni laitahyökkääjä pelaa enemmän korin läheisyydessä. Pelipaikan pelaajilta odotetaan levypalloja enemmän kuin heittäviltä takamiehiltä, jonka takia pelipaikan pelaajat ovat yleensä sarjojen kimmoisimpia pelaajia. 1990–luvulla Dallas Mavericksin valmentaja Don Nelson keksi antaa pelinrakennusvastuuta pienelle laitahyökkääjälle, jolloin syntyi käsite point forward. Heittävä takamies voi myös pudota pienen laiturin paikalle, jos valmentaja haluaa peluuttaa pientä viisikkoa ja saada näin peliin vauhtia. Tunnettuja pelipaikan pelaajia olivat Scottie Pippen ja Grant Hill, jotka pystyivät molemmat johtamaan peliä ja olivat monipuolisia pelaajia. Vince Carter ja uransa alussa Kevin Garnett pelasivat pienenä laitahyökkääjänä. He aiheuttivat ponnistusvoimallaan ongelmia vastustajille ja tekivät näyttäviä donkkeja. == Lähteet == == Aiheesta muualla == Luokka:Koripallon pelipaikat
Ginette Neveu

Ginette Neveu (11. elokuuta 1919 – 28. lokakuuta 1949) oli ranskalainen viulisti. Hän debytoi virallisesti 7-vuotiaana esittäessään Bruchin viulukonserton Pariisissa. Hän sai opetusta George Enesculta ennen Pariisin konservatorioon pääsyä 11-vuotiaana. Vuonna 1935 hän voitti Wieniawski- kilpailun, jonka muihin kilpailijoihin lukeutui David Oistrah. Tämä varmisti hänen kansainvälisen uransa; myös Yhdysvaltain- ja Venäjän-debyytit seurasivat voittoa.Allmusic.com: Ginette Neveu > Biography Toisen maailmansodan syttyminen keskeytti Neveun uran, mutta sodan jälkeen hän jatkoi uraansa esiintymisillä Englannissa, Pohjois- ja Etelä-Amerikassa sekä Australiassa. Lokakuussa 1949 hän menehtyi lento-onnettomuudessa Azoreilla. Neveu levytti muun muassa Jean Sibeliuksen ja Johannes Brahmsin viulukonsertot. == Lähteet == Luokka:Ranskalaiset viulistit Luokka:Vuonna 1919 syntyneet Luokka:Vuonna 1949 kuolleet Luokka:Lento-onnettomuudessa kuolleet
Felix Jungell

Edvard Felix Jungell (3. helmikuuta 1869 Pietarsaari – 6. huhtikuuta 1930 Helsinki) oli suomalainen näyttelijä, kuplettilaulaja ja lennätinvirkamies. Jungell opiskeli Vaasan ruotsinkielisessä lyseossa ja suoritti vuonna 1888 lennätintutkinnon Pietarsaaressa. Vuosina 1892–1894 hän opiskeli teatterikoulussa Helsingissä (Dramatiska Föreningens Teaterskola). Valmistuttuaan Jungell muutaman nuoren näyttelijätoverinsa kanssa perusti Svenska Inhemska Teaternin (nykyiseltä nimeltään Åbo Svenska Teater), jossa esityskielenä oli suomenruotsi. Tuohon aikaan oli tapana, että Suomen ruotsinkielisissä teattereissa pääroolit miehitettiin Ruotsista tulleilla näyttelijöillä, sillä suomenruotsia pidettiin rahvaanomaisena ja sopimattomana näyttämöiden kieleksi. Näyttelijänuransa aikana Felix Jungell esiintyi lukuisissa eri teatteriryhmissä Suomessa ja ulkomaillakin. Pitkäaikaisin kiinnitys hänellä oli Folkteaterniin vuosina 1904–1906. Felix Jungell esiintyi vuosina 1911–1913 Kämpin talossa sijaitsevassa elokuvateatteri Helikonissa. Siellä hän sai mainetta kuplettilaulajana ja revyyartistina. Jungellin kanssa Helikonissa esiintyi J. Alfred Tanner, joka otti ohjelmistoonsa useita Jungellin kupletteja suomennettuaan ne ensin itselleen sopivaan muotoon. Felix Jungell ehti elämänsä aikana toimia lukuisissa eri ammateissa: sähköttäjänä, merimiehenä, musisoivana maankiertäjänä, lehtimiehenä, näyttelijänä, etsivänä, kuplettilaulajana, kirjailijana ja sotilaana. Sotilasuraan kuului palvelus Ranskan muukalaislegioonassa Algeriassa ja Madagaskarilla vuosina 1896–1901 sekä osallistuminen Renvallin ja Laitisen johtamalle Petsamon retkelle vuonna 1918. Epäonnistuneen Petsamon retken jälkeen Jungell oli joitakin kuukausia internoituna Norjassa, minkä jälkeen hän palasi Suomeen ja asettui vaimonsa Ainan kanssa asumaan Kulosaaren huvilakaupunkiin. Elämänsä loppuvuodet Jungell toimi lennätinvirkamiehenä ja siinä ohessa kirjoitti lehtijuttuja ja esiintyi harvakseltaan erilaisissa iltamissa. Jungell on kertonut seikkailuistaan lukuisissa lehtijutuissa, joita julkaisivat muun muassa Österbottniska Posten, Lördagen ja Lördagens Krönika, sekä pitkälti omaelämäkerrallisessa romaanissa Färder och irrfärder (1909). Felix Jungell kuoli 1930, ja hänet on haudattu Leposaaren hautausmaalle Kulosaareen. == Teoksia == * Färder och irrfärder : minnen från ett äfventyrarlif. Söderström, Helsingfors 1909 * Visor och kupletter. Tekijä, Helsingfors 1913 * Fyra visor. Helsingfors 1926 == Lähteet == * * Ekholm, Elina & Heidi (2023), Parrasvaloista pimentoon : Felix Jungell ja vaihtuvat näyttämöt. Ennora, Helsinki. Luokka:Suomalaiset sanoittajat Luokka:Vuonna 1869 syntyneet Luokka:Vuonna 1930 kuolleet
.dm

.dm on Dominican Internet-maatunnus, jota ylläpitää DotDM Corporation ja sponsoroi Puerto Ricon yliopisto. Kolmannen asteen tunnukset liitetään päätunnukselle (toinen aste) automaattisesti. .dm-tunnus ei ole kovin laajalti käytetty, mutta rekisteröintirajoituksia ei ole. Tunnus otettiin käyttöön 1991. == Aiheesta muualla == * IANA .dm whois * Rekisteröintisivu dm dm sv:Toppdomän#D
Koripallon pelipaikat

Koripallon pelipaikat ovat koripalloilijoiden paikkoja pelikentällä. Koripallossa pelipaikat jaotellaan normaalisti viiteen eri paikkaan. Pelaajat pystyvät pelaamaan yleensä useaakin pelipaikkaa ottelun aikana. == Takakenttä == === Pelintekijä === Koripallossa pallon tuo puolustuspäästä hyökkäyspäähän yleensä pelintekijä. Pelipaikan tehtäviin kuuluu pelinrakentaminen ja hyökkäyskuvioiden kertominen muulle joukkueelle. Pelintekijän tärkeimpänä ominaisuutena pidetään nopeutta.Häyrinen & Möttölä s. 33–35 === Heittävä takamies === Heittävän takamiehen rooliin kuulu ensisijaisesti korinteko. Pelipaikan pelaajat eivät tuo palloa yleensä hyökkäyspäähän, vaan odottavat takamiehen syöttöä. Myös tämän pelipaikan pelaajan tärkein ominaisuus on nopeus.Häyrinen & Möttölä s. 35–36 == Etukenttä == === Pieni laitahyökkääjä === Pienen laitahyökkääjän rooli on samankaltainen heittävän takamiehen kanssa, ja välillä heittävät takamiehet voivat pudota pienen laitahyökkääjän pelipaikalle. Pienen laitahyökkääjän tärkein ominaisuus on ponnistusvoima, sillä pelipaikan pelaajilta odotetaan levypalloja.Häyrinen & Möttölä s. 36–37 === Iso laitahyökkääjä === Sentterin peliä helpottaa iso laitahyökkääjä, joka pyrkii ottamaan koripallossa levypalloja. Pelipaikan pelaaja pelaa lähellä koria sekä hyökkäys- että puolustuspäässä.Häyrinen & Möttölä s. 37–38 === Sentteri === Koripallojoukkueen pisin pelaaja pelaa yleensä sentterinä. Pelipaikan tehtäviin kuuluu pisteiden teon lisäksi levypallopeli sekä vastustajan heittojen torjunta. Usein sentterit tekevät pisteensä pakittamalla koria kohti, koska pelipaikan pelaajilla on huono heitto.Häyrinen & Möttölä s. 38–39 == Lähteet == * === Viitteet === * es:Baloncesto#Posiciones de un equipo de baloncesto
Parlok

Oy Parlok Ab on suomalainen lokasuojia ja roiskeenestojärjestelmiä valmistava yritys. Sen tuotteita ovat mm. White Line –lokasuojat ja Supra- roiskeenestojärjestelmä. Muita Parlokin tuotteita ovat mm. työkalulaatikot ja kannakkeet sekä muovilevyt ja muut muovituotteet Oy Parlok Ab:n kotisivut.. Parlok Supra roiskeenestojärjestelmä täyttää EU-direktiivien vaatimukset ja sille on myönnetty tyyppihyväksyntänumero e1*109/2011*109/2011*0018*00 Kraftfahrt-Bundesamtin toimesta. Oy Parlok Ab on laatu- ja ympäristösertifioitu yritys (ISO 9001:2008, ISO 14001:2004). ==Lähteet== ==Aiheesta muualla== *Oy Parlok Ab Luokka:Suomalaiset teollisuusyritykset
Koripallo kesäolympialaisissa 1972

Koripallo oli vuoden 1972 kesäolympialaisissa ohjelmassa kahdeksatta kertaa olympialaisten historiassa. Kisat muistetaan edelleen sen loppuottelusta, jossa Neuvostoliitto voitti Yhdysvallat. == Tulokset == === Alkulohkot === ==== Lohko A ==== Joukkue V H Korit+ Korit– Koriero Pst Yhdysvallat 7 7 0 542 312 14 Kuuba 7 6 1 560 445 13 Brasilia 7 4 3 561 490 11 Tšekkoslovakia 7 4 3 493 489 11 Espanja 7 3 4 486 500 10 Australia 7 3 4 523 524 10 Japani 7 1 6 442 643 8 Egypti 7 0 7 440 644 7 ==== Lohko B ==== Joukkue V H Korit+ Korit– Koriero Pst Neuvostoliitto 7 7 0 639 479 14 Italia 7 5 2 547 471 12 Jugoslavia 7 5 2 582 484 12 Puerto Rico 7 5 2 570 531 12 Saksan liittotasavalta 7 3 4 482 518 10 Puola 7 2 5 520 536 9 Filippiinit 7 1 6 526 666 8 Senegal 7 0 7 405 586 7 == Finaalit == sijat 15 & 16 Egypti 0 - 2 Senegal sijat 13 & 14 Filippiinit 80 - 73 Japani sijat 11 & 12 Saksan liittotasavalta 83 - 84 Espanja sijat 9 & 10 Australia 91 - 83 Puola sijat 7 & 8 Tšekkoslovakia 69 - 87 Brasilia sijat 5 & 6 Jugoslavia 86 - 80 Puerto Rico sijat 3 & 4 Kuuba 66 - 65 Italia sijat 1 & 2 Neuvostoliitto 51 - 50 Yhdysvallat == Loppuottelun tapahtumat == Loppuottelu Neuvostoliiton ja Yhdysvaltojen välillä ratkaistiin vasta ottelun loppuhetkillä. Yhdysvallat johti ottelua pisteellä sekunti ennen loppua kun joukkueen takamies, Doug Collins, oli heittänyt molemmat vapaaheitot sisään. Tämän jälkeen tuomarit kuitenkin keskeyttivät ottelun Neuvostoliiton valmennusjohdon väittäessä aikalisäpyyntönsä jääneen huomiotta ennen vapaaheittoja ja peliaikaa lisättiin kaksi sekuntia. Peli käynnistyi jälleen ja Yhdysvallat ehti jo juhlimaan olympiakultaa summerin soidessa. Viimeiset kolme sekuntia pelattiin kuitenkin jälleen uudestaan, sillä tuomari oli antanut pelin jatkua ennen pelikellon saamista oikeisiin lukemiin ja ajanottaja soitti summeria tarkoituksenaan ilmoittaa tästä. Pelin taas jatkuessa neuvostoliittolaiset tavoittivat viimein pitkällä syötöllään Aleksandr Belovin, joka teki Neuvostoliitolle kaksi pistettä. Yhdysvaltalaiset jättivät ottelusta protestin FIBA:lle, joka päätti ottelun Neuvostoliiton hyväksi. Yhdysvaltalaiset kokivat kyseessä olleen epäoikeudenmukaisen ja sääntöjenvastaisen tuomion, jonka takia he eivät vastaanottaneet hopeamitaleitaan. == Mitalistit == Kultaa Hopeaa Pronssia * * * Anatoli Polyvoda Modestas Paulauskas Zurab Sak’andelidze Alžan Žarmuhamedov Aleksandr Bološev Ivan Jedeško Sergei Belov Mikheil Korkia Ivan Dvornyi Gennadi Volnov Aleksandr Belov Serhi Kovalenko * * * Valmentaja: Vladimir Kondrašin (kieltäytyivät mitaleista) * * * Kenneth Davis Doug Collins Tom Henderson Mike Bantom Bobby Jones Dwight Jones James Forbes Jim Brewer Tommy Burleson Tom McMillen Kevin Joyce Ed Ratleff * * * Valmentaja: Henry Iba * * * Juan Domecq Ruperto Herrera Juan Roca Pedro Chappé José Miguel Álvarez Rafael Cañizares Conrado Pérez Miguel Calderón Tomás Herrera Óscar Varona Alejandro Urgellés Franklin Standard * * * Valmentaja: Carmelo Ortega == Lähteet == 1972 Luokka:Kesäolympialaiset 1972 Olympialaiset Olympialaiset 1972
Møysalenin kansallispuisto

thumb|250px|Kartta Pohjois-Norjan kansallispuistoista, Møysalenin kansallispuisto merkitty numerolla 21. Møysalenin kansallispuisto on Hinnøyan saarella, Pohjois-Norjassa sijaitseva kansallispuisto. Sen luonto on koskematonta, ja sitä hallitsevat merestä ja vuonoista esiin työntyvät vuorenhuiput, joista korkein on Møysalen (1 262 m). Møysalenin kansallispuisto on yksi harvoista kansallispuistoista, jotka laskeutuvat meren pinnan tasolle. Puisto on pinta-alaltaan pieni, 51 km², ja se on perustettu vuonna 2003 suojelemaan Møysalen-vuorta ja sen ympäristöä. Kansallispuiston luonto on monipuolista, ja siihen kuuluu korkeita vuoria, laaksoja, kanjoneita, suistoalueita ja koivumetsiä. Møysalenin kansallispuiston ilmasto on viileä ja kostea. Siellä viihtyy muutamia uhanalaisia lintulajeja sekä petolintuja, kuten meri- ja maakotka, ja tunturi- ja muuttohaukka. Luokka:Norjan kansallispuistot Luokka:Sortland Luokka:Hadsel Luokka:Lødingen
.do

.do on Dominikaanisen tasavallan Internet-maatunnus, jota ylläpitää NIC.DO. Tunnuksella on useita toisen asteen domaineja. Tunnus otettiin käyttöön 1991. .gov.do-tunnusta lukuun ottamatta rekisteröintirajoituksia ei ole. == Aiheesta muualla == * IANA .do whois do do sv:Toppdomän#D
.dz

.dz on Algerian Internet-maatunnus, jota ylläpitää Network Internet Center. Rekisteröinnistä vastaa NIC.DZ ja sponsori on CERIST. Tunnus otettiin käyttöön 1994. Tunnus on rajoitettu algerialaisille yrityksille ja organisaatioille, ja nimen tulee olla rekisteröivän nimikkeen nimen mukainen. == Aiheesta muualla == * IANA .dz whois dz dz sv:Toppdomän#D
Neveu

Neveu voi viitata seuraaviin henkilöihin: * Alfred Neveu (1890-1975), sveitsiläinen rattikelkkailija * André Neveu (s. 1946), ranskalainen fyysikko * Ginette Neveu (1919-1949), ranskalainen viulisti * Patrice Neveu (s. 1954), ranskalainen jalkapalloilija ja valmentaja == Kuvitteellisia henkilöitä == * Sophie Neveu, salakirjoitusten tutkija Dan Brownin romaanissa Da Vinci -koodi Luokka:Sukunimet
Milton Keynes Lightning

Milton Keynes Lightning on englantilainen jääkiekkojoukkue, joka pelaa maansa toiseksi korkeimmalla sarjatasolla, National Ice Hockey Leaguessa. ==Historia== Seura perustettiin alun perin vuonna 1990 nimellä Milton Keynes Kings. Tällä nimellä joukkue pelasi kauteen 2001-2002 saakka, kunnes toukokuussa 2002 seuran johto ajautui riitoihin Planet Ice Milton Keynesin johdon kanssa ja päätti siirtää joukkueen pelaamaan Solihulliin nimellä Solihull MK Kings ja sarjapaikka otettiin maan kolmannelta sarjatasolta, English National Hockey Leaguesta. Seuran taru uudessa kaupungissa ei kestänyt pitkään, sillä jo kauden 2002-2003 päätteeksi Solihull MK Kings haudattiin lopullisesti. Nykyinen MK Lightning otti Kingsin EPIHL-sarjapaikan kaudelle 2002-2003 ja siitä saakka joukkue on pelannut tällä nimellä. Joukkuetta valmentaa Suomessakin Pelicansissa yhden kauden pelannut Kanadalainen Nick Poole, joka toimii joukkueessa pelaaja-valmentajana. ==Saavutukset== Mestaruus Lukumäärä Vuodet EPIHL Mestaruus 3 03-04, 04-05, 09-10 EPIHL Playoff-mestaruus 4 02-03, 03-04, 04-05, 05-06 ==Kausi 2010-2011== Joukkue lähtee kauteen 2010-2011 hallitsevana EIPHL-mestarina. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Kätisyys Sopimus Syntymäpaikka 27 Oliver Booth L 2025 Nottingham, Englanti 31 William Kerlin L 2025 Bedford, Englanti Jordan Hedley L 2025 Walsall, Englanti Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 4 Archie Salisbury L 2026 Peterborough, Englanti 5 Jordan Spadafore L 2025 Whitefish, Ontario, Kanada 15 James Griffin R 2025 Swindon, Englanti 25 Edward Knaggs L 2025 Hemel Hempstead, Englanti 33 Milique Martelly L 2025 Lontoo, Englanti 37 Patrik Forsberg R 2025 Jyväskylä, Suomi 96 Ben Solder L 2025 Chelmsford, Englanti Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Paikka Sopimus Syntymäpaikka 8 Liam Stewart L KH / VLH 2024 Lontoo, Englanti 11 Callum Field R KH 2025 Northampton, Englanti 14 Dillon Lawrence L KH 2025 Toronto, Ontario, Kanada 16 Mack Stewart L VLH / KH 2025 Belfast, Pohjois- Irlanti 17 Corey McEwen L KH 2026 Cardiff, Wales 24 Carter Hamill L KH / VLH 2025 Belfast, Pohjois-Irlanti 26 Guillaume Doucet R OLH 2023 Moncton, New Brunswick, Kanada 28 Tim Wallace R KH / OLH 2025 Anchorage, Alaska, Yhdysvallat 77 Mārtiņš Šusters L VLH 2025 Riika, Latvia 86 Sean Norris R H 2025 Ascot, Englanti 95 Jordan Cownie L VLH / KH 2025 Dundee, Skotlanti Morgan Clarke-Pizzo L H 2-way Peterborough, Englanti Rio Grinell-Parke L H 2025 Lontoo, Englanti Harry Gulliver R H 2025 Essex, Englanti Nathan Ripley L VLH 2-way Rotherham, Englanti Toms Rutkis L OLH / KH 2025 Riika, Latvia Ross Venus L H 2025 Solihull, Englanti ==Aiheesta muualla== * MK Lightningin kotisivut * Englannin jääkiekkoliiton sivut Luokka:Englantilaiset jääkiekkoseurat Luokka:Vuonna 2002 perustetut urheiluseurat Luokka:Milton Keynes
Coleslaw

Coleslaw on yhdysvaltalaiseen ruokakulttuuriin kuuluva kaalisalaatti. Pääraaka-aineensa silputun keräkaalin lisäksi se sisältää usein raastettua porkkanaa. Kastike on majoneesi- ja etikkapohjainen. Coleslaw’ta syödään yleensä grillatun lihan tai nyhtöpossun kanssa ja esimerkiksi paistetun kanan tai ranskalaisten perunoiden lisäkkeenä. Coleslaw’n valmistukseen on olemassa useita erilaisia reseptejä. Siihen voidaan lisätä muun muassa paprikaa, sipulia tai raastettua juustoa. Nimi coleslaw on anglisaatio kaalisalaattia tarkoittavasta hollannin sanasta. Se on peräisin New Yorkin alueen alkuperäisiltä alankomaalaisilta siirtolaisilta. == Lähteet == == Aiheesta muualla == Luokka:Yhdysvaltalainen keittiö Luokka:Salaattiruoat Luokka:Kaaliruoat
Myrmidon

Myrmidon tarkoittaa seuraavia asioita: *Myrmidonit Kreikan mytologian hahmoja ;Britannian kuninkaallinen laivasto * Myrmidon-luokka (1781), kuudennen luokan alusten luokka * Myrmidon-luokka (hävittäjä), torpedovenehävittäjäluokka * HMS Myrmidon (1781), 22-tykkinen Myrmidon-luokan kuudennen luokan alus * HMS Myrmidon (1813), 20-tykkinen Hermes-luokan kuudennen luokan alus * HMS Myrmidon (1845), siipiratastykkivene * HMS Myrmidon (1867), tykkivene * HMS Myrmidon (1900), Myrmidon-luokan hävittäjä * HMS Myrmidon (G90), M-luokan hävittäjä * HMS Myrmidon (J454), Algerine-luokan miinanraivaaja * HMS Myrmidon (1964), tutkimusalus.
Hinnøya

Hinnøya on Pohjois-Norjassa sijaitseva saari ja se kuuluu sekä Lofoottien että Vesterålenin saariryhmiin. Sen pinta-ala on 2 198 km² ja se onkin suurin rannikolla sijaitseva saari Norjassa. Hinnøyan länsiosa kuuluu Vesterålenin saaristoalueeseen, kun taas saaren lounaisosa kuuluu Lofootteihin. Saaren pääasutuskeskus on Harstadin kaupunki, missä asuu yli kaksikymmentätuhatta asukasta. Ympäri Hinnøyaa on myös kyliä, kuten Borkenes, Lødingen, Sigerfjord ja Sørvik. Saaren muinaisnorjalainen nimi oli Hinn. Loppuosa øya, mikä tarkoittaa saarta, lisättiin myöhemmin. == Maantiede == Tromssan ja Nordlandin lääniin kuuluvassa Hinnøyassa on lukuisia vuonoja. Alueella on myös rosoista ja vuoristoista maastoa, kuten saaren eteläosassa, jonka Møysalenin kansallispuistossa sijaitsee myös saaren korkein vuori Møysalen (1 262 m). Läntisemmästä Lofoottien saaresta, Austvågøyasta, saaren erottaa Raftsundet- salmi. Saari on sekä Nordlandin että Tromssan ja Finnmarkin läänin alueella ja sen osia kuuluu kahdeksalle kunnalle, jotka ovat Lødingen, Hadsel, Vågan, Sortland, Kvæfjord, Andøy, Harstad ja Tjeldsund. == Liikenne == Hinnøya on yhdistetty mantereeseen Tjeldsundin sillalla ja lännessä Langøyan saareen Sortlandin sillalla. Saaren pohjoisosa puolestaan on yhdistetty Andøyaan Andøyn sillalla. Autumn landscape near Gullesfjordbotn, Hinnøya, 2010 September.jpg|Maisemaa Gullesfjordbotnin lähistöllä ==Lähteet== Luokka:Norjan saaret Luokka:Andøy Luokka:Hadsel Luokka:Lødingen Luokka:Sortland Luokka:Tjeldsund Luokka:Vågan Luokka:Harstad Luokka:Kvæfjord
Paulius Jankūnas

Paulius Jankūnas (s. 29. huhtikuuta 1984 Kaunas, Liettuan SNT, Neuvostoliitto) on liettualainen koripalloilija. == Ura == Jankūnas aloitti koripallon BC Žalgirisin juniorijoukkueissa, joista hänet nostettiin kaudeksi 2002–2003 toisella sarjatasolla pelanneen LKKA Zalgirisin joukkueeseen. Seuraavalla kaudella Jankūnas nousi myös BC Žalgirisin edustusjoukkueeseen. Hän pelasi joukkueen paidassa myös Euroliigaa ja teki ensimmäisellä kaudella 4,4 pistettä ottelua kohden. Kuuden kauden jälkeen Jankūnas siirtyi Himkiin. Hän pelasi seurassa vain kauden ja siirtyi kesällä 2010 takaisin Žalgirisiin. Jankūnas edusti Liettuan juniorimaajoukkueita, joissa hän voitti MM-hopeaa ja -kultaa. Jankūnas edusti Liettuan koripallomaajoukkuetta vuosien 2005 ja 2007 EM- kisoissa. Lisäksi hän oli mukana vuosien 2006 ja 2010 MM-kisoissa. == Lähteet == == Aiheesta muualla == * Euroliigan pelaajaprofiili Luokka:Liettualaiset koripalloilijat Luokka:Vuonna 1984 syntyneet Luokka:Elävät henkilöt
.ec

.ec on Ecuadorin Internet-maatunnus, jonka rekisteröinnistä vastaa EcuaNet ja sponsoroi NICEC. Tunnus otettiin käyttöön 1991. Rekisteröintirajoituksia ei ole lukuun ottamatta toisen asteen domaineihin yhteneviä kolmannen asteen domaineja. == Aiheesta muualla == * IANA .ec whois ec ec sv:Toppdomän#E
Jokilääni

Jokilääni on Jokioisten, Ypäjän ja Humppilan kunnista koostuva alue Forssan seudulla Lounais-Hämeessä. Nimi Jokilääni tarkoittaa Jokioisten kartanon aikoinaan hallitsemaa aluetta eli entistä Jokioisten "kartanolääniä". Nykyisistä kunnista se kattoi likimain koko nykyisen Jokioisten kunnan sekä osia nykyisistä Ypäjästä, Humppilasta ja Forssasta. Kartano muodostettiin aikanaan Portaan hallintopitäjän Jokioisten neljänneskuntaan, joka käsitti neljänneksen Portaan hallintopitäjästä ja puolet Tammelan kirkkopitäjästä Loimijoen keskijuoksulla. Jokiläänin alueella nykyisin toimivia organisaatioita ovat muun muassa Jokiläänin kansalaisopisto ja Jokiläänin metsänhoitoyhdistys. Luokka:Kanta-Häme Luokka:Historialliset alueet Suomessa Luokka:Maakuntien osat Luokka:Ypäjä Luokka:Humppila Luokka:Jokioinen
Værøy

Værøy on Nordlandin läänissä Pohjois-Norjassa sijaitseva kunta, joka koostuu Værøyn saaresta sekä yli sadasta pienemmästä asumattomasta saaresta tai luodosta. Sen hallinnollisena keskuksena toimii Sørland. Værøyn kunta perustettiin vuonna 1838 ja myöhemmin siitä erotettiin omaksi kunnakseen Røst. Saaren muinaisnorjankielinen nimi oli Veðrøy. Nimen etuliite veðr tarkoittaa säätä ja loppuosa øy saarta. Værøystä on päivittäinen helikopteriyhteys Bodøn kaupunkiin. == Ilmasto == Værøyn sää on hyvin vaihteleva. Talvisin sää on kuitenkin leuto ja lämpötila putoaa harvoin alle 0 °C, tosin talvet ovat usein tuulisia ja kosteita. Værøy ja Røst ovat tunnettuja meteorologien keskuudessa, sillä ne ovat maailman pohjoisimmat paikat, joissa lämpötila ei yleensä laske alle nollan. Vuosien 2009–2021 aikana kylmin Værøyssä mitattu lämpötila oli –9,5 °C ja lämpimin 22,5 °C. == Kulttuuri == Værøyssa on lukuisia turistien suosimia paikkoja, kuten Sandenin ranta, Nordlandshagen, Gjerdeheianin ylätasanko, Nordlandsnupenin vuori ja Heia, joka tarjoaa näkymät saaren yli. Vapaa-ajan aktiviteeteista muun muassa urheilukalastus on suosittu. Værøyn vaakuna otettiin käyttöön heinäkuussa 1988 ja siinä on kuvattuna lunni. Lunnit olivat aiemmin hyvin tärkeitä kylälle, sekä lihan että untuvan takia. ==Kuvia== Vaeroey gamle kirke.jpg|Værøyn vanha kirkko Vaeroy kirke.jpg|Værøyn kirkko Befolkningsutvikling kommune 1857.svg|Kunnan väkiluku vuosina 1951–2010 ==Tunnettuja henkilöitä== * Guri Ingebrigtsen (1952–2020), poliitikko ==Lähteet== ==Aiheesta muualla== *
HMS A.4

HMS A.4 oli Britannian kuninkaallisen laivaston A-luokan sukellusvene. Aluksen valmisti Vickers Barrowissa vuonna 1904. == Valmistus == Alus tilattiin osana vuosien 1902-1903 laivasto-ohjelmaa Vickers, Sons & Maximilta Barrow-in- Furnessista, missä köli laskettiin 6. marraskuuta 1902. Alus laskettiin vesille 9. kesäkuuta 1903 ja valmistui 17. heinäkuuta 1904.Akermann, Paul s. 120 == Palvelus == A.4 laski Spitheadissä järjestetyssä viestintäharjoituksessa 15. lokakuuta 1905 viestintää varten kellon veteen. Veneestä laskettu lippusiima kulki sukellusveneen avoimeen luukkuun, jotta viesteihin kyettäisiin vastaamaan. Seuraavana päivänä koe toistettiin, mutta merenkäynti oli kovempaa. Alus oli nousuvesialueella ja käytti samoja vakausarvoja sukelluksissa ollessaan. Avoimen venttiilin kautta pääsi alukseen vettä, jolloin se sukelsi jyrkässä kulmassa 30 metrin syvyyteen pohjaan. Meriveden pääsy akkuihin aiheutti myös kloorin muodostusta. Miehistö sai aluksen takaisin pintaan, mutta hinauksen aikana aluksella tapahtui räjähdys, mikä upotti aluksen.Submarine Museum Hylky nostettiin ja alus korjattiin. Se oli ensimmäisen maailmansodan aikana koulutusaluksena Portsmouthissa. Alus myytiin romutettavaksi 16. tammikuuta 1920. == Lähteet == * * * === Viitteet === == Aiheesta muualla == *MaritimeQuest - HMS A.4 Luokka:Kuninkaallisen laivaston A-luokan sukellusveneet Luokka:Vickersin valmistamat alukset
Päähine

Päähine tarkoittaa päässä pidettävää vaatekappaletta. Päähineitä käytetään useista syistä. Niillä voi suojautua kylmyydeltä, kuumuudelta, sateelta, auringolta, pölyltä tai iskuilta. Niitä pidetään myös muun muassa muodin tai uskonnollisten syiden takia taikka osoituksena virka- tai arvoasemasta. Erilaisia päähineitä ovat muun muassa hatut, lakit, kypärät, turbaanit, fetsit, kruunut, silinterit, pipot, myssyt, hunnut, stetsoni, pannat ja huivit. ==Aiheesta muualla== *
Toppari

Toppari voi tarkoittaa ainakin seuraavia: *toppari eli keskuspuolustaja, eräs jalkapallojoukkueen pelipaikka *toppari (myös stoppari), junaradan päässä oleva pysäytyseste *Toppari, sukunimi: **Kirsti Toppari (1923–2018), suomalainen toimittaja **Pekka Toppari (s. 1954), suomalainen lentopalloilija **Eveliina Toppari ( s. 1993), suomalainen pesäpalloilija *
Shigefumi Mori

Shigefumi Mori (; s. 23. helmikuuta 1951) on japanilainen matemaatikko, joka tutkii algebrallista geometriaa. Hän on tutkinut erityisesti 3-taitosten luokittelua, jotka yleistivät algebrallisten pintojen luokittelua. Luokittelu tapahtui käyttäen hyväksi algebrallisten pintojen minimimallia. Mori sai työstään Fieldsin mitalin vuonna 1990 kansainvälisessä matemaatikkokonferenssissa. Hän toimi Kioton yliopiston professorina vuosina 1990–2014. Kansainvälisen matemaatikkojen liiton (International Mathematical Union, IMU) puheenjohtajaksi Mori valittiin vuonna 2014. Hän oli toiminut järjestön varapuheenjohtajana vuosina 1999–2002 ja toimi puheenjohtajana vuosina 2015–2018. ==Lähteet== Luokka:Fieldsin mitalistit Luokka:Japanilaiset matemaatikot Luokka:Vuonna 1951 syntyneet Luokka:Elävät henkilöt
El Pont de Bar

El Pont de Bar on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 42,6 neliökilometriä ja asukkaita siellä on 165 (2016). Väestötiheys on noin 3,9 as./km². Väestöstä 13,7 prosenttia on 0–14-vuotiaita, 61,4 % on 15–64-vuotiaita ja loput 24,9 % yli 65-vuotiaita (väestöjakauman tiedot ovat vuodelta 2010). El Pont de Barin naapurikunnat ovat Cava etelässä, Arsèguel ja Les Valls de Valiran kuntaan kuuluva erillinen Bescaranin alue lounaassa, Estamariu lännessä, Les Valls de Valira luoteessa, Baixa Cerdanyan comarcaan kuuluva Lles de Cerdanya koillisessa ja idässä sekä Montellà i Martinet, joka niin ikään kuuluu Baixa Cerdanyaan, kaakossa. El Pont de Barista on matkaa maakunnan pääkaupunkiin Lleidaan 148 kilometriä. left|250px|thumb|Hotelli Els Banys de Sant Vicençin kylässä. Kunnan alueella sijaitsevia nähtävyyksiä ovat muun muassa viinimuseo sekä kirkot Sant Esteve de Bar, Sant Andreu d'Aristot ja Sant Gervasi de Castellnou de Carcolze. Nykyinen El Pont de Barin kunta syntyi vuonna 1970, kun Aristotin (pinta-alaltaan 27,7 km²) ja Toloriun (15,3 km²) kunnat yhdistyivät. == Asutuskeskukset == El Pont de Barin asutuskeskukset ja niiden väkiluvut vuonna 2007: Nimi Väkiluku Ardaix 12 Els Arenys 9 Aristot 41 Els Banys de Sant Vicenç 7 Bar 38 Castellnou de Carcolze 16 El Pont de Bar 42 Toloriu 26 Lähde: == Väkiluvun kehitys == Vuosi Väkiluku Vuosi Väkiluku 1970 275 2007 191 1981 167 2009 197 1991 169 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Lleidan kunnat
Tobolskin kuvernementti

Tobolskin kuvernementti (myös lääni; ) oli hallintoalue Venäjällä vuosina 1796–1920. Se käsitti Länsi-Siperian alangon ja osan Uralin vuoristoalueesta. 1900-luvun alussa kuvernementin pinta-ala oli 1 217 400 neliövirstaa. Se rajoittui koillisessa Jeniseiskin sekä idässä ja kaakossa Tomskin kuvernementteihin, etelässä Semipalatinskin ja Akmolinskin alueisiin sekä lännessä Ufan, Permin, Arkangelin ja Vologdan kuvernementteihin. Hallinnollinen keskus oli Tobolsk. Kuvernementti korvasi vuonna 1782 perustetun Tobolskin käskynhaltijakunnan. Sitä ennen alue oli kuulunut Siperian kuvernementtiin. Vuonna 1804 kaakkoisosa erotettiin erilliseksi Tomskin kuvernementiksi. Vuosina 1822–1838 oli olemassa erillinen Omskin alue. Vuosina 1822–1882 Tobolskin kuvernementti kuului Länsi-Siperian kenraalikuvernementtiin. 1800-luvun lopulla kuvernementissä oli kymmenen kihlakuntaa, joiden keskuksina toimivat Berjozov, Išim, Jalutorovsk, Kurgan, Surgut, Tara, Tjukalinsk, Tjumen, Tobolsk ja Turinsk. Vuonna 1899 kuvernementissa oli 1,5 miljoonaa asukasta, joista noin 5,8 prosenttia oli kaupunkiväestöä. Venäläisiä oli yli miljoona, tataareja ja buharalaisia 42 000, hanteja, manseja ja nenetsejä 22 500 sekä puolalaisia, saksalaisia ja suomalaisia lähes 7 000\. Eteläosassa harjoitettiin maanviljelyä ja nautakarjan kasvatusta, pohjoisessa kalastusta, metsästystä ja poronhoitoa. Taloudellinen keskus oli 1800-luvun alkuun saakka Tobolsk, mutta myöhemmin tärkeimmän aseman saivat uuden Siperian maantien varrella sijainneet Tjumen, Išim ja Jalutorovsk. Kuvernementin hallinto siirrettiin Tjumeniin huhtikuussa 1918. Vuonna 1920 sen nimi muutettiin Tjumenin kuvernementiksi. ==Lähteet== == Aiheesta muualla == *
Qi (täsmennyssivu)

Qi tai QI voi viitata johonkin seuraavista: * Qi, liitäntästandardi langattomaan virransiirtoon induktiivisen latauksen avulla * QI (Quite Interesting), brittiläinen televisiovisailu * qi, kiinalaisen filosofian energiakäsite * Qi-dynastia, kiinalainen hallitsijasuku 479–502 * Pohjoinen Qi-dynastia, osaa Pohjois-Kiinasta 550-577 hallinnut suku* * Qi (Shandong) (齊) (1046 eaa. – 221 eaa.), Kiinan Zhou-dynastian aikainen valtio == Henkilön nimenä == * Qi (1676–1739), yksi Kiinan Yongzheng-keisarin puolisoista * Qi Faren (s. 1933), kiinalainen avaruusinsinööri * Chen Qi (s. 1984), kiinalainen pöytätennispelaaja * Shu Qi, oik. Lin Li-hui (s. 1974/1976), hongkongilais- taiwanilainen näyttelijä ja malli * Sun Qi (s. 1986), kiinalainen pistooliampuja
Iltasatuja

Iltasatuja on yhdysvaltalainen perhekomedia vuodelta 2008. Fantasiatyylisen elokuvan on ohjannut Adam Shankman. == Juoni == Elokuva kertoo hotellin yleismiehestä, jonka elämä muuttuu, kun iltasadut, joita hän kertoo veljenpojalleen ja veljentyttärelleen, alkavat tulla todeksi. Hän yrittää hyötyä tästä ja suunnittelee parhaan ystävänsä kanssa miten hän saa unelmiensa tytön, mutta jotenkin lapset onnistuvat muutamaan mielestään tylsät tarinat hauskoiksi laittamalla sinne outoja asioita, kuten purkkapallosateen. == Rooleissa == === Alkuperäiset näyttelijät === === Suomenkieliset ääninäyttelijät === Vuoden 2023 suomenkielinen jälkiäänitys, jonka toteutuksesta vastasi Iyuno-SDI Group. Ohjauksesta vastasi Markus Bäckman. Tiedot perustuvat Disney+:aan julkaistun version lopputeksteihin. == Vastaanotto == Iltasatuja-elokuvan vastaanotto oli nuiva. Rotten Tomatoes antaa elokuvalle 4,4/10.Bedtime Stories , Rotten Tomatoes, Viitattu: 14.06.2010, Ilta-Sanomat taas antaa elokuvalle puolitoista tähteä viidestä. == Lähteet == Luokka:Yhdysvaltalaiset fantasiaelokuvat Luokka:Yhdysvaltalaiset komediaelokuvat Luokka:Vuoden 2009 yhdysvaltalaiset elokuvat Luokka:Adam Shankmanin ohjaamat elokuvat
.er

.er on Eritrean Internet-maatunnus, jonka rekisteröinnistä ja sponsoroinnista vastaa EriTel. Tunnus otettiin käyttöön 1996. Sitä käytetään hyvin vähän, eikä rekisteröintirajoituksista tai tunnuksen kotisivusta lukuun ottamatta heikohkosti toiminnassa olevaa EriTelin sivustoaEriTel ISP ole tarkkaa tietoa. Toisen asteen tunnuksia on jonkin verran, ja rekisteröinnit tehdään aina niiden alle. == Lähteet == == Aiheesta muualla == * IANA .er whois er er
Tjukalinsk

Tjukalinsk () on kaupunki Omskin alueella Venäjällä. Se sijaitsee Išimin tasangolla Tjukalkajoen varrella 134 kilometriä Omskista luoteeseen. Kaupunki on Tjukalinskin piirin keskus. Sen kautta kulkee Tjumenin ja Omskin välinen maantie. Kaupungissa asui 11 275 henkeä (vuonna 2010). Paikkakunta on saanut alkunsa 1700-luvun puolivälissä perustetusta postiasemasta. Sen ympärille kehittynyt asutus sai kaupunginoikeudet vuonna 1823. Myöhemmin siitä tuli Tobolskin lääniin kuuluneen kihlakunnan keskus. Kaupungin taloudellinen merkitys väheni Siperian radan rakentamisen jälkeen. Nykyään Tjukalinskissa toimii meijeri, teräsbetonirakennetehdas ja metsätila. Nähtävyyksiin kuuluu kotiseutumuseo. ==Lähteet== ==Aiheesta muualla== * Epävirallinen kaupunkisivusto Luokka:Omskin alueen kaupungit
Tjeldsundin silta

Tjeldsundin silta on Tromssan läänissä, Pohjois-Norjassa sijaitseva riippusilta, joka ylittää Tjeldsundetin. Sillan kokonaispituus on 1 007 metriä ja pääjänne 290 metriä. Silta yhdistää Hinnøyan ja Lofootit mantereeseen. Yhdessä Vesterålenin siltojen kanssa, se yhdistää myös Vesterålenin pääsaaret Manner-Norjaan. Silta avattiin 22. elokuuta 1967. Se maksoi 45 miljoonaa Norjan kruunua ja sitä rakennettiin 30 kuukautta. Tjeldsundin sillalla kulkee valtatie E10. == Katso myös == * Luettelo Norjan silloista == Lähteet == == Aiheesta muualla == Luokka:Norjan riippusillat Luokka:Harstad Luokka:Tromssan läänin liikenne Luokka:Tromssan ja Finnmarkin läänin tieliikennesillat
.et

.et on Etiopian Internet-maatunnus.IANA — .et — Domain Delegation Data Sana merkitsee myös ranskan kielen ja latinan kielen ja-sanoja, mikä mahdollistaisi monet domain hack'it, mikäli rekisteröinnit toiselle asteelle olisi sallittu. Tunnuksen rekisteröinnistä ja sponsoroinnista vastaa Ethiopian Telecommunications Corporation. Toisen asteen tunnuksia on useita.http://www.ethionet.et/services/domainnameregrn.html Tunnus otettiin käyttöön 1991. == Lähteet == == Aiheesta muualla == * IANA .et whois et et sv:Toppdomän#E
Elect the Dead Symphony

Elect the Dead Symphony on System of a Downin laulaja Serj Tankianin ensimmäinen livealbumi, joka julkaistiin maaliskuussa 2010. == Kappaleet == # # # # # # # # # # # # # # == Arvostelut == * AllMusic: AllMusic review * Imperiumi: 8/10Tankian, Serj - Elect the Dead Symphony Viitattu 5.1.2023. == Lähteet == == Aiheesta muualla == * Elect the Dead Symphony discogs.com -sivustolla Luokka:Vuoden 2010 konserttitallenteet Luokka:Serj Tankianin albumit
Yhteiskunta-alan korkeakoulutetut

Yhteiskunta-alan korkeakoulutetut ry on suomalainen yhteiskuntatieteellisen alan korkeakoulutettujen etujärjestö. Jäsenistön tyypillinen koulutustausta on yhteiskuntatieteellinen, humanistinen, hallintotieteellinen tai kasvatustieteellinen korkeakoulututkinto. Yhteiskunta-alan korkeakoulutetut kuuluu keskusjärjestö Akavaan. YKA hoitaa jäsenistönsä edunvalvontaa yhdessä Julkisalan koulutettujen neuvottelujärjestö JUKOn kanssa julkisella sektorilla ja yksityisellä sektorilla Ylemmät Toimihenkilöt YTN:n kanssa. YKA on aiemmin julkaissut Ura-jäsenlehteä, joka vuosina 1973–2011 ilmestyi printtinä nimellä Valtiotieteilijä.http://uralehti.fi/ == Historia == Järjestö perustettiin 1947 nimellä Valtiotieteen Kandidaattien Yhdistys (VKY). VKY oli mukana perustamassa Akavaa vuonna 1950. Vuosina 1969−1971 VKY toimi Suomen Yhteiskuntatieteilijöiden Liiton (SYTL) sisällä. Vuonna 1973 yhdistyksen nimeksi vaihdettiin Suomen Valtiotieteilijöiden Liitto (SVAL). Nykyinen nimi, Yhteiskunta-alan korkeakoulutetut ry otettiin käyttöön maaliskuussa 2012. == Jäsenistön profiili == Liiton jäsenmäärä on kasvanut tasaisesti 1990-luvun puolivälistä. Marraskuussa 2023 jäseniä oli 13 700, joista noin 2 500 eli 20 % on opiskelijoita. Jäsenistön keski-ikä on 41 vuotta. Noin 60 prosenttia jäsenistä asuu pääkaupunkiseudulla ja muualla Uudellamaalla. Ammatissa toimivista jäsenistä 31 % työskentelee valtiolla, 20 % kunnissa, 18 % yrityksissä, 15 % järjestöissä ja 12 % yliopistoissa tai ammattikorkeakouluissa. Jäsenistö työskentelee hallinnon, talouden, koulutuksen ja viestinnän esimies- ja asiantuntijatehtävissä. Kokopäivätyössä olevista enemmistö, 71 %, toimii erilaisissa asiantuntijatehtävissä. Toiseksi suurimman ryhmän muodostavat erilaisissa johtotehtävissä työskentelevät 24 prosentin osuudella. Lisäksi osa jäsenistöstä työskentelee opetustehtävissä. == Jäsenjärjestöt == Liitolla on kuusi jäsenjärjestöä, joista viisi on rekisteröityjä paikallisyhdistyksiä (Helsinki, Savo-Karjala, Turku, Tampere, Lahti) ja yksi valtakunnallinen opiskelijajärjestö Suomen Yhteiskunta-alan Ylioppilaat SYY. == Toiminta == YKA huolehtii yhteiskunta-alan osaajien eduista työmarkkinaneuvotteluissa, tarjoaa lakiapua ja palkkaneuvontaa, auttaa jäseniä kehittämään ammatillista osaamista sekä verkostoitumaan. ==Lähteet== == Aiheesta muualla == * Yhteiskunta-alan korkeakoulutetut ry:n verkkosivut *
Pako Kielletystä laaksosta ja muita Don Rosan parhaita

Pako Kielletystä laaksosta ja muita Don Rosan parhaita on syyskuussa 2010 julkaistu sarjakuvakirja, johon on koottu Aku Ankka -piirtäjä Don Rosan tarinoita. Kirja on yhdeksäs osa Don Rosan kovakantisesta kokoelmasarjasta, jonka edellinen osa on vuonna 2009 julkaistu Kolmen caballeron paluu. Kirjan julkaisun myötä Rosa tuli myös Suomeen vierailemaan. == Tarinat == Tarinakoodi Suomenkielinen nimi Alkukielinen nimi Sivuja D 98346 A Pako Kielletystä laaksosta Escape from Forbidden Valley 24 D 93574 Olla kuin ei olisikaan The Duck Who Never Was 16 H 87112 Merkitsemätön merkkipäivä Forget Me Not / Anniversary Event 3 H 87173 Onni, jonka annoin pois Leaky Luck / Straatschuimers 1 G/TEM 9510 Karhukoplanloukku Gyro’s Beagletrap 1 F 99001 C Kolikko karussa The Coin 12 F PM 00201 C Hakkaa päälle! Attaaaack! 12 D 2001-095 Unohda koko juttu! Forget It! 13 D 2003-017 Täyttä roskaa Trash or Treasure 13 D 2003-081 A Kirje kotoa A Letter from Home 34 D 2003-235 A Musta Ritari slurppaa jälleen The Black Knight Glorps Again! 25 == Lähteet == Luokka:Don Rosa -kokoelmat Luokka:Vuoden 2010 kirjat
Vesisulka

Vesisulka eli sorjavesisulka (Hottonia palustris) on monivuotinen vesikasvi esikkokasvien heimossa. Se muodostaa rönsyjen avulla tiheitä, kelluvia kasvustoja. Lehdet kasvavat veden alla kiehkuramaisesti ja niiden liuskat ovat litteät ja hyvin kapeat. Lehtiruusukkeen keskeltä kasvaa 15–40 senttimetriä korkea ontto, yläosastaan nystykarvainen varsi, jonka päähän kehittyy kukinto. Kukat kasvavat kiehkuroina ja niiden teriö on halkaisijaltaan 15–25 millimetriä, väriltään valkeanvioletti ja keskeltä keltainen. Hedelmä on pallomainen kota. Vesisulka kasvaa matalissa ravinteisissa vesissä. == Levinneisyys == Vesisulka kasvaa Euroopassa, erityisesti sen keskiosissa. Euroopan pohjoisimmista ja eteläisimmistä maista tai niiden osista se puuttuu. Vesisulka esiintyy Suomessa luonnonvaraisena uustulokkaana Turussa, missä kasvia on havaittu 2019 alkaen. Lampinen, J. & Metsäranta, N. 2020: Hottonia palustris L. (Primulaceae) – a new vascular plant for Finland found in Turku. Memoranda Societatis pro Fauna et Flora Fennica 96: 32–37.Suomen Lajitietokeskus: Vesisulka (sorjavesisulka) – Hottonia palustris Viitattu 1.10.2023. == Lähteet == Luokka:Esikkokasvit
Jokelan Kisa

Jokelan Kisa (JoKi) on tuusulalainen urheiluseura, joka on perustettu vuonna 1931. Alun perin sen lajeina olivat yleisurheilu, voimistelu ja hiihto sekä hieman myöhemmin lisäksi nyrkkeily, painonnosto ja pesäpallo. Nykyisin seurassa on neljä jaostoa: hiihto, jalkapallo, lentopallo ja sulkapallo. Seuraan kuuluu noin 450 jäsentä. JoKin jalkapallon miesten edustusjoukkue pelaa kaudella 2018 Kolmosessa. == Jalkapallo == Jokelan Kisassa jalkapallo on suurin jaos vastaten noin 85 % koko seuran toiminnasta. JoKiin kuului vuonna 2012 12 jalkapallojoukkuetta: miesten, naisten, viisi poikien ja kolme tyttöjen joukkuetta sekä kaksi sekajoukkuetta. Näissä joukkueissa harrastaa yhteensä noin 250 pelaajaa. Valmentaja-, joukkueenjohtaja-, huoltaja- ja rahastonhoitajatehtävissä toimii noin 50 aktiivista vanhempaa. Näiden lisäksi toiminnassa on mukana paljon vanhempia avustamassa turnauksien järjestelyissä, harjoitus- ja pelimatkojen kyytien järjestelyissä, hankinnoissa, kannustamassa, ym. joukkueiden pyörittämiseen liittyvissä asioissa. Jalkapallo on siis varsin näkyvä ja suosittu harrastus Jokelassa. Jalkapallon suosio on myös selvässä kasvussa: kevään 2009 aikana jalkapalloilijoiden määrä on kasvanut noin 20 %. Joukkueet pelaavat monissa SPL Uudenmaan piirin järjestämissä sarjoissa. Edustusjoukkueen sarjataso on Kolmonen, kunta taas osa nuoremmista pelaa ikäryhmänsä Kilpa- , Haaste- tai harrastesarjassa. Lisäksi jo useina vuosina nuorempia ikäryhmiä on osallistunut Opel-liigaan sekä Euroliigaan. Joukkueet järjestävät jonkin verran myös omia turnauksia sekä osallistuvat lähialueiden turnauksiin. Lisäksi pari joukkuetta pelaa Futsal-sarjaa talvella. T94 voitti kaudella 2009 futsalin SM-hopeaa. == Jokelan Tekonurmi == Jokelan Tekonurmi Oy on Tuusulan kunnan (51 %) ja Jokelan Kisan (49 %) omistama kunnan konserniyhtiö. Jokelan Tekonurmi Oy:n omistama Intersport Puhos Areena (tekonurmi) valmistui Jokelaan entisen Kolsan isomman hiekkakentän tilalla syyskuun alussa 2011. Samalla alueelle hankittiin kaksi lämmitettävää pukukoppia (sis. wc) sekä alue aidattiin kaksi metriä korkealla aidalla (maalien takana 5 metriä). Myöhemmin kentälle aiotaan rakentaa vaihtoaitiot sekä katsomot. == Lähteet == ==Aiheesta muualla== *Jokelan Kisa Luokka:Suomalaiset urheilun yleisseurat Luokka:Suomalaiset jalkapalloseurat Luokka:Tuusulalaiset urheiluseurat Luokka:Vuonna 1931 perustetut urheiluseurat Luokka:Suomen Työväen Urheiluliiton jäsenseurat
Miracle Laurie

Miracle Laurie (s. 1. elokuuta 1981 Huntington Beach, Kalifornia, Yhdysvallat) on yhdysvaltalainen näyttelijä, tanssija ja soittaja. Hänet tunnetaan parhaiten vuosina 2009–2010 tuotetusta scifisarjasta Dollhouse, missä hän näytteli Aktiivi Novemberia, joka oli sarjan alussa ohjelmoitu Paul Ballardin naapuriksi Mellieksi. == Ura == Laurie näytteli teatterissa ensimmäisen kerran 7-vuotiaana, minkä jälkeen hän valmistui Kalifornian yliopistosta, Irvinestä. Näyttelemisen ohella Laurie on toiminut polynesialaisena tanssijana sekä soittanut ukuleleeta Uke Box Heroes -nimisessä coveryhtyeessä. Ennen rooliaan Dollhousessa Laurie esiintyi televisiosarjoissa Medical Investigation vuonna 2004 ja The Cabonauts vuonna 2009. == Aiheesta muualla == * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt